รัฐบาลไทย-ข่าวทำเนียบรัฐบาล-อำเภอเมืองหนองบัวลำภู จัดฟังเทศน์บทพระธรรมเทศนาเฉลิมพระธรรมบารมี ใน ”อุภินนมัตถจรกถา” เฉลิมพระธรรมบารมีสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง”
วันอังคารที่ 25 ตุลาคม 2565
อําเภอเมืองหนองบัวลําภู จัดฟังเทศน์บทพระธรรมเทศนาเฉลิมพระธรรมบารมี ใน ”อุภินนมัตถจรกถา” เฉลิมพระธรรมบารมีสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง”
อําเภอเมืองหนองบัวลําภู จัดฟังเทศน์บทพระธรรมเทศนาเฉลิมพระธรรมบารมี ใน”อุภินนมัตถจรกถา” เฉลิมพระธรรมบารมีสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง” พร้อมพูดคุยหารือแนวทางการขับเคลื่อนพัฒนาคุณภาพชีวิตประชาชนร่วมกับกลไกภาคีเครือข่าย
อําเภอเมืองหนองบัวลําภู จัดฟังเทศน์บทพระธรรมเทศนาเฉลิมพระธรรมบารมี ใน ”อุภินนมัตถจรกถา” เฉลิมพระธรรมบารมีสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง” พร้อมพูดคุยหารือแนวทางการขับเคลื่อนพัฒนาคุณภาพชีวิตประชาชนร่วมกับกลไกภาคีเครือข่ายที่เกี่ยวข้องในพื้นที่
เมื่อวันที่ 24 ต.ค. 65 เวลา 18.00 น. ณ วัดโพธิ์ศรีสง่า บ้านโพธิ์ศรีสําราญ ตําบลหัวนา อําเภอเมืองหนองบัวลําภู จังหวัดหนองบัวลําภู นายประยูร อรัญรุท นายอําเภอเมืองหนองบัวลําภู เป็นประธานฝ่ายฆราวาส ในการจัดกิจกรรมทําบุญฟังเทศน์บทพระธรรมเทศนาเฉลิมพระเกียรติพระธรรมบารมีฯ ใน”อุภินนมัตถจรกถา” เฉลิมพระธรรมบารมีสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง” เนื่องในวันพระ ซึ่งมีหัวหน้าส่วนราชการอําเภอเมืองหนองบัวลําภู นายกเทศมนตรีตําบลหัวนา พร้อมด้วยคณะผู้บริหารฯ สมาชิกสภา ฯ พนักงาน เจ้าหน้าที่เทศบาลตําบลหัวนา องค์การบริหารส่วนตําบลหัวนา กํานัน ผู้ใหญ่บ้านตําบลหัวนา พุทธศาสนิกชน และภาคีเครือข่ายในพื้นที่ ร่วมกิจกรรมกว่า 200 คน
นายประยูร อรัญรุท นายอําเภอเมืองหนองบัวลําภู กล่าวว่า อําเภอเมืองหนองบัวลําภู ได้บูรณาการร่วมกับจังหวัดหนองบัวลําภู ดําเนินการจัดกิจกรรมทําบุญฟังเทศน์บทพระธรรมเทศนาเฉลิมพระธรรมบารมีฯ ใน”อุภินนมัตถจรกถา” เฉลิมพระธรรมบารมีสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง” ในทุกวันพระ มาอย่างต่อเนื่อง และจะดําเนินการตลอดปี 2565 เพื่อเฉลิมพระเกียรติเนื่องในโอกาสมหามงคลเฉลิมพระชนมพรรษา 90 พรรษา ซึ่งบทพระธรรมเทศนา เป็นการสาธยายธรรมเกี่ยวกับพระบรมพุทโธวาทของสมเด็จพระบรมศาสดาสัมมาสัมพุทธเจ้า ว่าด้วยความประพฤติให้สําเร็จประโยชน์ทั้งสองฝ่าย คือประโยชน์เพื่อตนและเพื่อผู้อื่น ด้วยการอบรมเจริญคุณธรรมสําคัญ 3 ประการให้มีพร้อมขึ้นในตน ได้แก่ “ศีล” คือการรักษากายวาจาให้เป็นปรกติเรียบร้อย “ปัญญา” คือความฉลาดรอบรู้ หรือความรู้ชัดในเหตุและผล และ “สุตะ” คือการศึกษาเล่าเรียน เป็นผู้ได้ยินได้ฟังมาก
นายประยูร อรัญรุท นายอําเภอเมืองหนองบัวลําภู กล่าวเพิ่มเติมว่า ภายหลังจากการดําเนินกิจกรรม จึงได้ถือโอกาสนี้พบปะพูดคุยการขับเคลื่อนนโยบายสําคัญของรัฐบาล และกระทรวงมหาดไทย เพื่อ "บําบัดทุกข์ บํารุงสุข" ประชาชนในพื้นที่ ทั้งการจัดกิจกรรมเพื่อเทิดทูนไว้ซึ่งสถาบันหลักสําคัญของชาติ การนําหลักของศีลห้าไปใช้ในการดํารงชีวิต และการขับเคลื่อนหลักปรัชญาของเศรษฐกิจพอเพียงในการดํารงชีวิตประจําวัน การขจัดปัญหาความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง และการแก้ไขปัญหายาเสพติด ซึ่งถือเป็นปัญหาของทุกคนที่จะร่วมกันแก้ไขปัญหา
"อําเภอเมืองหนองบัวลําภูจะได้น้อมนําแนวพระราชดําริ พระบรมราโชบาย ของพระบาทสมเด็จพระเจ้าอยู่หัว มาใช้ในการขับเคลื่อนการดําเนินโครงการเพื่อพัฒนาคุณภาพชีวิตของพี่น้องประชาชนในพื้นที่ รวมทั้งจะนํานโยบายและแนวทางตามข้อสั่งการของรัฐบาลและกระทรวงมหาดไทยมาขับเคลื่อนปฏิบัติให้เกิดมรรคเกิดผล ทําให้พี่น้องประชาชนมีคุณภาพชีวิตที่ดีอย่างยั่งยืนและเป็นรูปธรรม อันจะนํามาซึ่งการอยู่ดีกินดีและใช้ชีวิตในสังคมได้อย่างมีความสุข ประชาชนมีทุกข์น้อยลงจนหมดไป มีความสุขเพิ่มพูนขึ้นอย่างยั่งยืน" นายอําเภอเมืองหนองบัวลําภู กล่าวในช่วงท้าย